钦定古今图书集成/明伦汇编/闺媛典/第148卷 > 郭瑛妻申氏〈刘氏附〉
## 钦定古今图书集成/明伦汇编/闺媛典/第148卷 > 郭瑛妻申氏〈刘氏附〉

按《汝宁府志》：“申氏，汝宁知府申达女。达于永乐间守
汝，与千户郭昇相好，睹其子瑛眉目不凡，许以女妻
之。年十六归瑛。婉娩恭淑，克闲妇道。生一子兴甫七
月，瑛遘疾，申侍汤药，昼夜不离侧。既而亡，申以头触
柱，血流濡衣，割左耳以自誓。葬瑛后，足未尝出户庭，
奉姑育子四十馀年。子长袭职，诰封宜人。瑛侄贺亦”
早丧。其妻刘氏年二十五，毁容励节，孀居三十馀年。
正德改元，有司以闻，并旌表。